155 



uhyre langsomt for sig, imødegaaer han ved at henvise til, 

 at Jordens Dannelseshistorie nødvendigvis maa omfatte 

 en aldeles ufattelig lang Række af Aar. Enhver Dannelse 

 af nye Jordlag ved Havets Virksomhed forudsætter, at 

 Materialet dertil leveres ved Havets nedbrydende Virkning 

 paa andre Steder, og har man ved at vandre langs med 

 en Kyst overbevist sig om , hvor uhyre langsomt saa vel 

 denne Nedbrydning som Dannelsen af nye Jordlag gaaer 

 for sig, har man lagt Mærke til, hvor ofte Havet igjen 

 borttager, hvad det har dannet, navnlig naar en langsom 

 Hævning fandt Sted samtidig dermed, saa vil man faae en 

 om end kun svag Forestilling om, hvilken uendelig lang 

 Tidsrække der er medgaael til at danne f. Ex. Englands 

 forsteningsførende Jordlag, der stablede ovenpaa hinanden 

 tilsammen vilde have en Mægtighed af omtrent 3 danske 

 Mil*). Dertil kommer, at mange Dannelser, som f. Ex. 

 i England ere meget lidt udviklede, paa andre Steder f. Ex. 

 i Rusland optræde med en forholdsvis uhyre Mægtighed, 

 og at de enkelte Jordperioders Dannelser ikke følge umiddel- 

 bart paa hinanden, men maae tænkes adskilte ved lange 

 Mellemrum, i hvilke der ikke afsattes noget. Det er 

 nemhg ikke altid at nye Jordlag dannes under saadanne 

 Forhold, at de kunne opbevares for Efterverdenen og 

 danne et Blad i Jordhistoriens Arkiv. Langs med hele Syd- 

 Amerikas Vestkyst findes næsten slet ingen nyere Dannelser, 

 sandsynligvis fordi den voldsomme Bølgegang bestandig 

 har skyllet dem bort igjen, saa snart de vare dannede, og 

 om det rige Dyreliv, som har existeret der under vexlende 

 Former gjennem en lang Række af Jordperioder, vil det 

 derfor aldrig blive os muligt at komme til nogen som helst 



Missisipideltaet er en af de Dannelser, som i Nutiden gaaer hurtigst 

 for sig ; man regner, at det i 100,000 A.ar faaer en Tilvæxt af 600 Fod. 



